การควบคุมรังแคในระยะยาว รับมือกับปัญหารังแคอย่างรวดเร็ว ใช้แชมพูขจัดรังแค ลดสะเก็ดรังแคให้ลดน้อยลงภายในหนึ่งวัน
หากสะเก็ดรังแคบาง โปร่งใส และพบเฉพาะบนเส้นผม ไม่ใช่บนหนังศีรษะ มีความน่าจะเป็นว่า คุณเป็นรังแคเพราะแพ้ผลิตภัณฑ์ดูแลเส้นผมมากกว่า จงตรวจดูว่าผลิตภัณฑ์ที่ใช้ มีส่วนผสมของพาราฟินิลีนไดอะมีน (Paraphenylenediamine)  อันเป็นสารประกอบที่มักทำให้เกิดรังแคหรือไม่ และจงมองว่าผลิตภัณฑ์ดังกล่าวผสมแอลกอฮอล์ กับสารเคมีฤทธิ์แรงต่างๆ ที่ใช้ในการย้อมสีผมหรือไม่ รังแคยังอาจเกิดจากการใช้ผลิตภัณฑ์หลายๆ ยี่ห้อที่มีส่วนประกอบแตกต่างกันเป็นจำนวนมากเกินไปอีกด้วย  ปัญหาชนิดนี้ของหนังศีรษะสามารถบำบัดได้โดยเลิกใช้ หรือเปลี่ยนยี่ห้อผลิตภัณฑ์สำหรับจัดแต่งทรงผม และสระผมของคุณให้บ่อยครั้งมากขึ้น  หากคุณไม่แน่ใจว่าผลิตภัณฑ์ชนิดใดสร้างปัญหา ให้ลองหยุดใช้ผลิตภัณฑ์ทีละอย่าง จนพบสาเหตุของปัญหา ต่อมไขมันอักเสบ (Seborrheic dermatitis) ซึ่งเป็นอาการที่ทำให้หนังศีรษะมันเยิ้มและระคายเคือง อาจยิ่งเลวร้ายด้วยน้ำมันจากเส้นผมและรูขุมขนของคุณ การสระผมบ่อยๆ จะช่วยกำจัดสารก่อระคายทิ้งไป และช่วยให้หนังศีรษะปลอดจากการก่อตัวของรังแค  แม้แต่การสระผมด้วยแชมพู แล้วล้างน้ำออกแบบรีบๆ  ก่อนจะออกจากบ้าน ก็อาจช่วยแก้ปัญหารังแคได้อย่างน่าอัศจรรย์ใจ การเปิดหนังศีรษะรับแสงแดดปริมาณปานกลางอาจเป็นประโยชน์ แสงอัลตราไวโอเลตอาจเป็นประโยชน์ในการลดจำนวนสะเก็ดรังแคบนผิวหนังของคุณ แต่การเปิดรับแสงแดดเพิ่มมากขึ้นก็เป็นอันตรายต่อผิวหนัง คุณ จึงไม่สมควรนอนอาบแดดหรืออยู่กลางแดดนานจนเกินไป  และจงทาน้ำยากันแดดก่อนจะออกนอกบ้าน กับเปิดผิวรับแสงแดดเพียงช่วงสั้นๆ หากรักษาตัวเองมานานสี่ห้าสัปดาห์แล้ว คุณยังไม่พึงพอใจกับปริมาณรังแคที่มี จงปรึกษาแพทย์ หาได้ยากที่รังแคจะสร้างปัญหาทางกาย แต่หากคุณอยากจะกำจัดมันด้วยเหตุผลส่วนตัว แพทย์สักคนอาจเขียนใบสั่งยาที่แรงมากขึ้นได้ และอาจจะแนะนำให้คุณบำบัดเพิ่มเติมด้วยสเตียรอยด์เพื่อลดอาการอักเสบ และอาการคันด้วย  สำหรับรายที่มีอาการรุนแรง แพทย์อาจสั่งยาไอโซเตรทติโนอิน  (isotretinoin) แต่เนื่องจากยาขนานนี้อาจมีผลข้างเคียงที่รุนแรง จึงแนะนำให้ใช้เพียงเป็นทางเลือกสุดท้าย คุณสามารถใช้ดราย แชมพูทำความสะอาด และทำให้หนังศีรษะของคุณชุ่มชื้นโดยใส่บนเส้นผมก่อนจะออกจากบ้าน  คุณหาซื้อดราย แชมพูได้ตามร้านขายยาหรือออนไลน์ โดยมีทั้งแบบสเปรย์และแบบผง วิธีใช้คือฉีดสเปรย์ใส่เส้นผมสี่ห้าครั้ง หรือโรยผงจำนวนเล็กน้อยลงบนหนังศีรษะ  แล้วหวีผมตามหลัง จะช่วยขจัดสะเก็ดรังแคให้หลุดออกจากเส้นผม จงล้างหวีหลังจากใช้หวีผมแต่ละครั้งด้วย  อาจใช้แป้งทาตัวเด็กแทนได้ แต่แป้งอาจทำให้ผมสีเข้มหรือดำ กลายเป็นสีเทา ขาว หรือเป็นลายจุดๆ ได้ จงตรวจดูหนังศีรษะส่วนที่มีรังแคมากที่สุดของคุณ แล้วหวีผมปิดบริเวณนั้น การใช้ผลิตภัณฑ์จัดแต่งทรงผมอาจช่วยให้คุณทำได้สำเร็จ แต่การจัดทรงผมให้ตั้งขึ้นเป็นทรงยุ่งๆ จะช่วยแก้ปัญหาให้ดูดีขึ้นได้อย่างรวดเร็ว การปกปิดรังแคไม่ได้ช่วยแก้ปัญหาใดๆ  อย่างแท้จริง และคุณสมควรจำใส่ใจว่าเป็นเพียงวิธีแก้ปัญหาเวลามองผ่านแบบเร็วๆ  วิธีดีที่สุดที่จะกำจัดรังแคคือใช้วิธีรักษาอย่างแท้จริงซึ่งจะส่งผลต่อสาเหตุสำคัญที่ซ่อนตัวอยู่ เลือกเสื้อเชิ้ต ชุดกระโปรง หรือเสื้อคลุมใดๆ ที่มีสีขาว เทา หรือ เมทัลลิค เพราะจะทำให้สังเกตเห็นสะเก็ดรังแคสีขาวหรือเหลืองได้ยากมากขึ้น เนื้อผ้าหรือลวดลายบนผ้าอาจช่วยซ่อนรังแคได้เช่นเดียวกัน คุณสามารถใช้หมวกแก๊ป หมวก หรือผ้าคลุมผม เพื่อปิดบังรังแคบนหนังศีรษะ ตราบใดที่สวมอยู่ จะช่วยลดปริมาณสะเก็ดรังแคที่จะร่วงใส่เสื้อผ้าของคุณ และผู้คนยังจะไม่อาจมองเห็นสะเก็ดรังแคใด ๆ ที่ติดอยู่ตามเส้นผมของคุณด้วย พกพาลูกกลิ้งทำความสะอาดขนาดจิ๋วใส่กระเป๋าไปด้วยก่อนจะออกไปนอกบ้าน  ทุกครั้งที่คุณเห็นสะเก็ดรังแคบนเสื้อผ้า ให้แวะเข้าห้องน้ำ และใช้ลูกกลิ้งทำความสะอาดเก็บรังแค หากคุณเอื้อมมือไม่ถึงแผ่นหลังของตัวเอง จงให้เพื่อนสักคนหรือคนที่คุณรักช่วย มีสารแตกต่างกันหลายชนิดที่สามารถบำบัดรังแคได้ สำหรับผู้ที่เป็นรังแคไม่มาก ยังไม่ได้มีอาการอักเสบหรือคันมากนัก ให้มองหาแชมพูที่มีกรดซาลิไซลิค (salicylic acid) หรือ ยูเรีย ( urea) ซึ่งจะช่วยขจัดเซลล์หนังศีรษะที่ตายแล้ว เพราะมีโอกาสที่แขมพูจะทำให้หนังศีรษะแห้ง จนมีรังแคมากขึ้นกว่าเดิม มีคำแนะนำให้ใช้แชมพูดังกล่าวร่วมกับครีมนวดผม เพื่อถอนพิษของผลข้างเคียง หากสะเก็ดรังแคของคุณมีความหนา มีสีขาว และพบบนหนังศีรษะ (ไม่ว่าจะพบโดดๆ หรือเกาะอยู่บนเส้นผม)  ปัญหาของคุณน่าจะเกิดจากเชื้อรามาลาสซีเซีย (Malassezia) สายพันธุ์หนึ่ง ซึ่งเป็นเชื้อราประเภทยีสต์    มาลาสซีเซียคือยีสต์บนผิวหนัง ซึ่งได้ถูกเพ่งเล็งว่าเป็นหนึ่งในปัจจัยต้นเหตุที่ทำให้คนเป็นรังแค ยีสต์ชนิดนี้อาจมีบทบาทในการส่งผลกระทบต่อระบบภูมิคุ้มกัน สำหรับกรณีที่อาการรุนแรง จงใช้แชมพูที่ระบุว่ามีส่วนผสมอย่างน้อย 1% ของคีโตโคนาโซล (ketaconozole) หรือ ไซโคลไพรอก (ciclopirox)ทั้งนี้  ซีลีเนียม ซัลไฟด์ (Selenium sulfide) (อย่างน้อย 1%) ใช้ได้ผลเช่นกัน แต่ผู้ใช้มักจะไม่ชอบเพราะทำให้เกิดน้ำมันสะสมบนหนังศีรษะ   แพทย์อาจออกใบสั่งยาให้คุณใช้แชมพูที่มีฤทธิ์แรงมากขึ้นกว่าที่จะหาซื้อได้ตามปกติ รวมทั้ง แชมพูต่อต้านเชื้อราคีโตโคนาโซล ชนิด 2% ซึ่งส่วนใหญ่ถูกระบุว่าเป็นแชมพู / โฟม ที่ให้ใช้สัปดาห์ละสองครั้งเพื่อบรรเทารังแคตอนแรกเริ่ม หลังจากนั้น แนะนำให้ใช้ได้สัปดาห์ละหนึ่งครั้ง หรือสัปดาห์เว้นสัปดาห์ คุณยังอาจได้ใบสั่งยาจากแพทย์ให้ใช้แชมพูที่มีไซโคลพิรอกซ์  (ciclopirox ) จำนวน 1% ด้วย ซึ่งสามารถใช้ได้ 2 ครั้ง / สัปดาห์  หากคุณมีผมเส้นหยาบสีดำ ซึ่งอาจจะแห้งมากเกินไปหากสระด้วยแชมพูทุกวัน จงพิจารณาใช้ยาขี้ผึ้งสเตียรอยด์ (topical steroid ointment) แทน  ตัวอย่างเช่น  ยาฟลูโอซิโนโลน อะเซโทไนด์ (fluocinolone acetonide)ซึ่งอาจใช้เป็นวัสดุจัดแต่งทรงผมสำหรับผู้มีผมแห้ง เวลาใช้แชมพู ให้คุณทำให้ผมเปียก แล้วนวดแชมพูขจัดรังแคลงบนหนังศีรษะ ปล่อยทิ้งไว้ในเรือนผมนาน 5-10 นาที แล้วล้างออก ใช้แชมพูขจัดรังแควันละครั้ง จนสะเก็ดรังแค อาการคัน และอาการอักเสบลดความรุนแรงลง   หากคุณสังเกตเห็นว่าไม่มีพัฒนาการใดๆ หลังจากใช้แชมพูขจัดรังแคนานสี่ห้าวัน จงเปลี่ยนไปทดลองใช้แชมพูที่มีส่วนผสมแตกต่างกันออกไป เพราะรังแคมักเกิดจากยีสต์สายพันธุ์หนึ่ง แชมพูขจัดเชื้อราอาจจะโจมตีปัญหาจากทิศทางที่แตกต่าง  บางคนรายงานว่าประสบความสำเร็จเมื่อใช้แชมพูสองยี่ห้อสลับกัน  จงสลับยี่ห้อแชมพูในการสระแต่ละครั้ง หากคุณสังเกตเห็นว่ามีพัฒนาการอย่างสำคัญ จงลดการใช้แชมพูขจัดรังแคลงเหลือเพียงสองถึงสามครั้งต่อสัปดาห์ หรือยิ่งน้อยลงไปอีก หากคุณสามารถลดรังแคให้อยู่ในปริมาณที่ยอมรับได้ เพราะในเมื่อไม่ได้เป็นรังแคอย่างรุนแรงแล้ว ก็เป็นธรรมดาที่ไม่จำเป็นต้องสระผมทุกวันอีกต่อไป  หากคุณกำลังใช้แชมพูที่มีความแรงในระดับที่ต้องใช้ใบสั่งยาของแพทย์ หรือใช้วิธีบำบัดมากกว่าหนึ่งวิธี ให้ลดความถี่ลง หรือหยุดใช้หลังจากผ่านไปสองสัปดาห์ ไม่เช่นนั้น อาจเกิดผลข้างเคียงที่เป็นอันตรายได้ อุ่นน้ำมันแร่ชามเล็กๆ และใช้นวดหนังศีรษะ น้ำมันจะช่วยทำให้หนังศีรษะชุ่มชื้น และลดการตกสะเก็ด หากคุณต้องการใช้น้ำมันตามธรรมชาติ ผลการศึกษาต่างๆ บ่งชี้ว่า น้ำมันที ทรี (Tea Tree Oil) ชนิด 5% ช่วยได้  และบางครั้ง มีคำแนะนำให้ใช้น้ำมันมะกอกบริสุทธิ์ กับน้ำมันถั่วลิสงบริสุทธิ์ แต่ยังเป็นที่ขัดแย้งกันอยู่ เพราะอาจกลายเป็นอาหารของรังแค- ทำให้เกิดเชื้อราได้  ข่าวลือต่างๆ เกี่ยวกับผลเสียของน้ำมันแร่ เช่น มีสารพิษ หรือจะอุดตันรูขุมขนของคุณ อาจจะไม่เป็นจริง ตราบใดที่คุณใช้น้ำมันแร่บริสุทธิ์ ซึ่งขายเป็นผลิตภัณฑ์บำรุงผิว ในสหรัฐฯนั้น ผลิตภัณฑ์ต่างๆ ที่อ้างว่าใช้กำจัดรังแคได้จะถูกทดสอบโดย FDA และจะไม่ได้รับอนุญาตให้นำออกวางตลาด หากเป็นอันตรายหรือมีสารพิษ   จงอุ่นน้ำมันแร่อย่างนุ่มนวล อย่าอุ่นจนร้อนเกินกว่าที่คุณจะจับต้องได้ โดยเฉพาะอย่างยิ่ง อย่าให้ร้อนจนถึงอุณหภูมิที่จะเกิดควัน ในขณะที่ครีมหมักผมอาจช่วยลดรังแคที่เป็นมากได้เร็วกว่าการใช้แค่เฉพาะแชมพูกำจัดรังแค แต่จะยิ่งได้ผลชะงัดมากขึ้น หากคุณหมักน้ำมันไว้นานหลายชั่วโมง หมวกแก๊ปคลุมผมอาจจะใช้ได้สะดวกเพื่อช่วยให้ผมของคุณสะอาดในช่วงเวลานี้ หากใช้เพียงแค่น้ำ น่าจะไม่มีประสิทธิภาพที่จะล้างน้ำมันออก แทนที่จะทำเช่นนั้น จงสระด้วยแชมพูหลายๆ ครั้งเพื่อล้างน้ำมันออก หากยังล้างน้ำมันออกได้ไม่ดีพอ  ให้ทดลองทิ้งครีมนวดผมไว้บนผมนาน 10 นาที ก่อนจะล้างออก คุณอาจใช้สบู่เหลวสำหรับล้างจานจำนวนเล็กน้อย เป็นทางเลือกสุดท้าย แต่อาจทำให้ผมของคุณเสีย หรือแห้งกรอบ  แชมพูที่มีองค์ประกอบหลักเป็นน้ำมันดินอาจใช้ได้ผลเช่นกัน และจะช่วยชะล้างรังแคเพิ่มมากขึ้นอีกด้วย แต่หลายคนไม่ชอบใจน้ำมันดิน  ทั้งเพราะกลิ่นและการที่มันทิ้งคราบเอาไว้ มีหลายวิธีของการบำบัดด้วยน้ำมัน และการใช้แชมพูรักษาในระยะยาว ที่จะลดรังแคลงได้อย่างมีประสิทธิภาพ หากทิ้งไว้นานแปดชั่วโมง  หรือตามปกติคือชั่วข้ามคืน จงมองหาแชมพูกำจัดรังแคที่มีทั้งน้ำมันดินจากถ่านหิน (coal tar) และ ยาลอกเนื้อด้าน (keratolytics)  หากแชมพูไม่ได้โฆษณาว่ามียาลอกเนื้อด้าน หรือสารที่ลอกเซลล์ผิวหนังที่ตาย ให้มองหาคำว่า ยูเรีย ( urea) กรดซาลิไซลิค (salicylic acid)  หรือ ซัลเฟอร์ (sulfur) ในรายการส่วนผสม  หาหมวกคลุมผมที่สวมได้พอดีก่อนจะชโลมผมด้วยน้ำมันดิน หากคุณตั้งใจจะนอนหลับโดยผมยังยังหมักน้ำมันดินอยู่
หยุดใช้ผลิตภัณฑ์ดูแลเส้นผมของคุณ. สระผมให้บ่อยครั้งมากขึ้น. ตากแดดให้มากขึ้น. หารือเรื่องการรักษากับแพทย์. หวีทิ้งโดยใช้ดราย แชมพู (dry shampoo). ปิดจุดเลวร้ายที่สุดด้วยทรงผมของคุณ. สวมใส่เสื้อผ้าสีอ่อน. สวมหมวกหรือผ้าคลุมผม. พกพาลูกกลิ้งทำความสะอาด (a lint roller). เลือกแชมพูกำจัดรังแคสำหรับรักษารังแคชนิดไม่รุนแรง. เลือกแชมพูสำหรับรักษารังแคแบบรุนแรง. ใช้แชมพู. หากอาการทุเลาลง ให้ลดปริมาณครั้งของการสระผมด้วยแชมพูลง. ใส่น้ำมันแร่อุ่นๆ . หมักน้ำมันทิ้งไว้หลายชั่วโมง. ล้างน้ำมันออกด้วยแชมพู หรือผงซักฟอกชนิดอ่อนๆ. บำบัดด้วยยาช่วงข้ามคืน.
https://www.wikihow.com/Get-Rid-of-Dandruff-Fast https://www.wikihow.com/Get-Rid-of-Dandruff-Fast https://www.wikihow.com/Get-Rid-of-Dandruff-Fast https://www.wikihow.com/Get-Rid-of-Dandruff-Fast
Controlling Dandruff Long-Term Dealing with Dandruff Quickly Using Dandruff Shampoo Reducing Dandruff Flakes within a Day